**APROBAT,**

DIRECTOR

Ec. GEORGIANA TRIFU

CAIET DE SARCINI

**SERVICII DE ORGANIZARE**

**EVENIMENT – THE COLOR RUN BY NIGHT**

**COD CPV: 79952000-2**

**Întocmit,**

**Șef Seviciu**

**Andrei MANEA**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

**1. INFORMAŢII GENERALE**

**1.1. Beneficiar /Autoritate contractantă: Centrul pentru Tineret al Municipiului Bucureşti**

**1.2. Date despre beneficiar: Sediu: Municipiul București, Calea Victoriei nr. 126, sector 1, Cod Fiscal: 36860537; Adresa de corespondență: Municipiul București, Bulevardul Basarabia 37-39, Sector 3, (National Arena București – Sector 114).**

**1.3. Sursa de finanțare a achiziției : Bugetul local**

**1.4. Denumire achiziție: Servicii pentru evenimente - THE COLOR RUN BY NIGHT**

**1.5.Valoarea estimată a contractului: 110.000 la care se adaugă TVA.**

**2. OBIECTIV**

Obiectivul urmărit prin prezentul Caiet de Sarcini îl reprezintă stabilirea unor criterii și termene precise care să conducă la crearea unui eveniment pentru tinerii bucureșteni, în data de 8 septembrie 2018, în intervalul orar anunțat de către achizitor cu 2 zile înainte de eveniment.

1. **Justificare necesitate / oportunitate**

Conform sondajului *”Tinerii din București”,* realizat în lunile iunie – iulie 2017 de către *Sociopol,* 54% dintre tinerii din București practică sport în timpul liber iar 38% dintre aceștia au menționat că unele dintre cele mai des întâlnite evenimente la care doresc să participe sunt cele sportive. Astfel, activitatea sportiv-recreativă constituie o necesitate în rândul tinerilor, având un rol important în viața socială a acestora, contribuind la dezvoltarea personală și integrarea în societate. Studiile confirmă, o asociere ridicată între practicarea activității fizice la nivel personal și activitatea socială înaltă. În special în rândul tinerilor, s-a evidențiat că aceștia sunt mai activi în rețeaua socială cu cât practică mai intensiv activități fizice și de recreere.

Statisticile din ultimii ani dezvăluie rezultate alarmante privind practicarea activităților sportive și recreative în rândul tinerilor. Cauzele sunt variate: comoditate și sedentarism (40%), lipsa timpului liber (14%), lipsa spațiilor adecvate (6%) și, nu în ultimul rând, lipsa de informare. În acest context, educația și sănătatea sunt două mari probleme în societatea românească.

Un procent de 89% dintre tineri consideră că activitățile fizice sunt importante, conform unui studiu sociologic publicat pe site-ul Ministerului Tineretului și Sportului, însă doar 46% dintre tinerii români chiar practică activități fizice în timpul liber.

Studiile efectuate până în prezent au evidențiat faptul că lipsa spațiilor și a condițiilor necesare pentru desfășurarea activităților sportiv-recreative induce o stare de comoditate care împiedică găsirea de soluții pentru a face din exercițiul fizic un mijloc de recreere, de petrecere a timpului liber, de interacțiune socială.

În aceste condiții, practicarea activităților sportive în timpul liber devine din ce în ce mai necesară, ele trebuind să devină un mod de viață.

**Astfel, considerăm oportună organizarea unei acțiuni sportive, o cursă de alergare, având o abordare inovativă și prietenoasă. Evenimentul The Color Run By Night reprezintă o cursă euforică în culori, ce se va întinde pe o distanță de 5 kilometri, care celebrează sănătatea, bucuria și originalitatea și care își propune să reunească peste 10.000 de tineri din București.**

**Rezultate urmărite :**

* scoaterea în evidență a eficienței practicării sportului recreativ ca o modalitate de detensionare și echilibrare psihică
* promovarea activă a sănătății
* îmbunătățirea integrării sociale
* creșterea interesului și motivației tinerilor pentru practicarea sportului în aer liber, prin activități ce îmbină activitatea fizică cu interacțiunea socială și divertismentul .

**Locul de desfășurare și dotarea necesară**

* **Locul de desfășurare: Municipiul București, Bulevardul Unirii**

Spațiu corespunzător unei astfel de activități – spațiu în aer liber

* **Dotarea necesară:**
* Cort
* Mese dreptunghiulare
* Scaune
* Brățări personalizate
* Tricouri personalizate
* Steaguri personalizate
* Șepci personalizate
* Bannere
* Perete publicitar (Spider)
* Roll-up-uri
* Flyere
* Balon heliu
* Fotolii tip puf
* Cabină foto
* Servicii foto-video

**Personalul implicat în realizarea activității:**

* Echipa de implementare din cadrul CTMB;
* Responsabili organizare eveniment –coordonator eveniment.

Achiziția presupune prestarea unor servicii și livrarea unor produse, cu următoarele specificații, astfel:

|  |  |  |  |  |
| --- | --- | --- | --- | --- |
| **Nr. crt.** | **Denumire produs/ serviciu** | **Cantitate** | **Caracteristici tehnice** | **Preț estimat fără TVA** |
| **1.** | **Servicii foto-video** | **1** | Servicii de fotografiere profesională:   * Fotografierea tuturor momentelor din cadrul evenimentului cu echipament profesional de peste 25 MP; * Toate fotografiile vor fi capturate în format .RAW; * Livrarea fotografiilor în format digital de înaltă rezoluție * Un fotograf va fi prezent pe toată durata evenimentului, in intervalul orar anuntat de achizitor .   Servicii de capturare video:   * Utilizarea unor camere video profesionale de înaltă calitate, format 4k necompresat; * Utilizarea unor sisteme de stabilizare tip ”steady-cam”; * Materialul va fi editat și prelucrat; * Video va fi livrat în 2 variante – lungă și scurtă (web).   Filmări și fotografii realizate la o rezoluție 4k şi/sau Full HD   * se vor efectua poze și filmări cu echipamente profesionale – format 4k; * filmare stabilizată protejată la schimbări bruște de direcție sau vibrații ori șocuri; * timp de filmare – pe tot parcursul evenimentului; * filmare cu drona | 10.000 lei |
| **2.** | **Brățări material textil personalizate** | **10.000 bucăți** | Brățări din material textil, personalizate 2 poziții, într-o culoare agreată de achizitor. | 13.000 LEI |
| **3.** | **Brățări**  **fluorescente** | **10.000**  **bucăți** | Brățări fluorescente multicolore. | 3.500 LEI |
| **4.** | **Tricouri personalizate** | **300 bucăți** | Material: bumbac, Branding: 2 poziții, dimensiune logo: A4 pe față, A4 sau A5 pe spate.  Mărimi 50 buc. S, 100 buc. M, 100 buc. L, 50 buc. XL.  Culoare: Alb. | 14.700 LEI |
| **5.** | **Tricouri STAFF** | **50**  **bucăți** | Material: bumbac, tip Polo Branding: 3 poziții, dimensiune logo: A4 pe față, A5 pe față și A5 pe spate.  Mărimi 10 buc. S, 15 buc. M, 15buc. L, 10 buc. XL.  Culoare: verde flourescent. | 3.000 LEI |
| **6.** | **Steaguri personalizate** | **20 bucăți** | Produsul conține: 3 tije interconectabile, geantă din material textil.  Dimensiuni: 138 x 16x 5cm;  Greutate: 1,5 kg  Culoare alb, personalizat la 2 culori, 2 poziții,  Material grafică : polimer. | 5.250 LEI |
| **7.** | **Șepci personalizate** | **1000 bucăți** | Material textil, culoare albă, cu clemă la spate, personalizare lateral și frontal, 2 culori, | 10.000 LEI |
| **8.** | **Bannere** | **10 bucăți** | Dimensiuni: 2 x 3 metri(6 bucăți), 1 x 2 metri (4 bucăți);  Material PVC texturat, flexibil;  Personalizate în 2 culori, conform cerințelor achizitorului;  Sunt rezistente la condițiile de exterior, respectiv ploaie, vânt sau raze UV. | 2.700 LEI |
| **9.** | **Roll-up** | **2 bucăți** | Material: aluminiu;  Dimensiuni: 85 x 200 cm  Sistemul este prevăzut cu 2 suporți de susținere pentru o stabilitate ridicată. | 350 LEI |
| **10.** | **Perete publicitar (Spider)** | **1 bucată** | Produsul conține:  -sistem extensibil Pop-up, 21 tije verticale, bandă magnetică, 6 hangere din PVC, 2 spoturi luminoase 50W, geantă de transport.  Dimensiuni: 91 x 43 x 40 cm  Greutate: 30 kg  Culoare: argintiu  Material: aluminiu, PVC  Tip wave, material textil.  Susținere, acesta fiind montat in aer liber. | 2.000 LEI |
| **11.** | **Cabină foto** | **1 bucată** | Se va monta în ziua evenimentului o cabină foto cu următoarele specificații:  Durată : 6 ore;  Fotografii digitale și printuri nelimitate + duplicate poze nelimitate;  1-4 cadre / fotografie;  Poze printate în format 10x15 cm sau strip (semn de carte);  50 de accesorii;  Monitor touchscreen & live view;  1 operator specializat care va fi prezent pe toata durata evenimentului;  Cadou magneți de 2 x2 cm. | 3.000 LEI |
| **12.** | **Fotolii tip puf personalizate** | **50**  **bucăți** | Fotolii – Puf, din material nylon structurat, umplut cu biluțe fine din polistiren, prevăzut cu închidere cu fermoar, personalizat cu 2 logo-uri, 2 culori.  Dimensiuni: diametru 75 cm, înălțime 110 cm.  Culori: alb, lila, crem, galben, roz, visiniu, rosu, maro, verde deschis, bleu, albastru, orange, negru. | 16.750 LEI |
| **13.** | **Transport și montat-demontat cort** | **1** | Transport: Național Arena – Biblioteca Națională – Național Arena și montat-demontat cort. | 2.000 LEI |
| **14.** | **Coordonator eveniment** | **1** | 1 Coordonator eveniment. | 6.000 LEI |
| **15.** | **Flyer CTMB** | **10.000** | Flyere – format A6, hârtie lucioasă, policromie față/verso | 4.500 LEI |
| **16.** | **Balon heliu** | **1** | Balon personalizat cu 2 logo-uri  Diametru: minim 6 metri  Heliu inclus  Ancorat în pământ  Mentenanță pentru ziua evenimentului. | 13.250 LEI |

* Traseul de desfășurare a evenimentului va fi însemnat, delimitat cu garduri și bandă de delimitare și va avea în anumite puncte, stabilite anterior, persoane din partea organizatorilor, comisari de traseu;
* Evenimentul presupune parcurgerea, în mers sau alergare, unei distanțe de aproximativ 5 kilometri, în cadrul căreia mii de participanți sunt colorați din cap până în picioare, la finalul fiecărui kilometru parcurs;
* Persoanele înscrise și confirmate vor participa la eveniment folosind tricoul inclus în kitul de participare**;**
* Primul start va fi la ora 18.00 iar următoarele, în funcție de numărul de participanți, la fiecare 4-5 minute;
* Limita maximă de timp pentru parcurgerea traseului este de 60 de minute de la ora de start;
* În diferite puncte ale traseului de alergare vor fi amplasați arbitri de traseu care vor supraveghea respectarea traseului și a prezentului regulament de către concurenți.

Ofertantul câștigător va trebui să facă dovada îndeplinirii capacității tehnice, asigurând echipa de proiect, cu următoarele coordonate:

- 1 Coordonator eveniment;

a) Curiculum Vitae din care să reiasă participarea pe parcursul profesional la cel puțin un contract care a avut ca obiect prestarea serviciilor de organizare evenimente, în cadrul căruia să fi deținut poziția de coordonator de proiect/coordonator/lider de echipă sau o poziție similară.

Notă: *Documentele suport prezentate trebuie să fie SEMNATE și să releve faptul că din punctul de vedere al experienței și cunostințelor/competențelor profesionale ale personalului de specialitate propus in cadrul echipei de proiect se poate asigura îndeplinirea la un nivel corespunzător a contractului care urmează să fie atribuit, potrivit specificațiilor prevăzute în caietul de sarcini;*

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentelor vor fi: asigurarea amenajării locaţiei de desfăşurare, a instalaţiilor şi materialelor specifice, conform cerintelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanenta cu reprezentanții desemnați de achizitor.

3. În sarcina prestatorului care pune la dispoziție spațiul sunt obligatorii serviciile de ambulanță și serviciile de prevenire și stingere a incendiilor (pompierii), pe toată perioada de desfășurare a evenimentului.

VI. CONDITII DE DERULARE A CONTRACTULUI

1. Prestarea serviciilor, va începe în maximum 24 de ore de la primirea ordinului de începere a prestării din partea autorității contractante.
2. Condiții contractuale: sunt prevăzute în formularul de contract și sunt obligatorii pentru prestator.

VII. MODUL DE ELABORARE A OFERTEI TEHNICE

Este obligatorie întocmirea propunerii tehnice astfel încât, să reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat și aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condiţiile de muncă și de protecţie a muncii care sunt în vigoare în România.

În acest scop propunerea tehnică va conține în mod obligatoriu următoarele:

1. Declaraţia pe propria răspundere dată de către fiecare asociat privind faptul că ofertantul a ținut cont, în elaborarea ofertei, de obligaţiile referitoare la condițiile de muncă şi protecţia muncii pe toată durata de îndeplinire a contractului conform Formularului din Secțiunea formulare;

2.Proiectul de „Contract” (prezentat în secţiunea Formulare ) acceptat de ofertant în forma prezentată de autoritatea contractantă .

Atentie! *- Ofertantul care prezintă o oferta incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

VIII. MODUL DE ELABORARE A OFERTEI FINANCIARE Oferta financiara va cuprinde totalitatea preţurilor pentru categoriile de servicii/produse necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executatea contractului de prestări de servicii ce face obiectul prezentei proceduri.

În acest scop propunerea financiara va contine urmatoarele:

1. Formularul și anexa la acesta, în LEI, incluzând toată perioada de derulare a contractului, cu TVA-ul evidentiat separat. Pentru ofertanții străini, echivalenta leu / euro va fi cursul BNR din data evaluării ofertei).

Atentie! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

IX. CRITERIUL DE SELECŢIE

**Criteriul de selecție este**: preţul cel mai scăzut, în condițiile în care oferta îndeplinește cerințele privind criteriile de selecție din Fișa de date și îndeplinirii cerințelor minime din Caietul de sarcini.

**Recepția serviciilor se va face la sediul achizitorului, în prezența ambelor părți și va fi consemnată într-un proces verbal de recepție cantitativă/calitativă semnat de ambele părți și va însoți documentele de plată.**